TV-året 1971

TV-året 1971 er en oversikt over hendelser, program og fødte og avdøde TV-personligheter i året 1971.

TV-året i Norge

Hendelser i Norge 

Februar – statistikk viser at 20 prosent av norske husholdninger kan ta inn svensk fjernsyn via såkalte svenskeantenner. De to svenske tv-kanalene er for mange nordmenn et kjærkomment supplement til NRK Fjernsynet, og hver tredje av dem som har tilgang til svenske kanaler, ser svensk tv daglig.
4. september – Marionettdukken Titten Tei og hans makker Sjonkel Rolf dukker opp i lørdagsprogrammet Vil du være med, så heng på!. Titten Tei blir øyeblikkelig svært populær hos seerne, og fjernsynet får mange brev fra barn som vil se mer av dukken. Det dannes også Titten Tei-klubber over hele landet. Etter en liten pause i oktober, dukker Titten Tei opp igjen fra 6. november i en ny runde med Vil du være med, så heng på!, og han blir en fast gjenganger i Barne-TV i mange år fremover. Dukken føres av Birgit Strøm.
10. desember: 
 NRKs første elektroniske fargeproduksjon skjer i forbindelse med nobelpris-utdelingen i Universitetets aula. Sendingen kommer i stand med assistanse fra tysk fjernsyn og sendes i farger i utlandet. Willy Brandt mottar fredsprisen og holder deler av takketalen på norsk.
 Samme dag vedtar Stortinget å innføre farge-tv i Norge fra 1. januar 1972, med 94 mot 34 stemmer. Innføringen er imidlertid bare en forsøksordning, med sikte på regulære fargesendinger etter tre år. Samtidig økes tv-lisensen med 100 kroner for fargemottakere fra 1. mars 1972. Vedtaket skjer imidlertid ikke uten debatt, særlig er Venstre og Senterpartiet imot og vil heller prioritere full utbygging av tv-nettet før en går over til å sende i farger. Under stortingsdebatten kommer Arbeiderparti-representant og senere kringkastingssjef Einar Førde med det legendariske sitatet: «Vi får finna oss i at synda er komen til jorda, men vi vil ikkje ha ho i fargar.»
 31. desember – NRKs første egenproduserte tv-produksjon i farger er kong Olavs nyttårstale 1971.

Programmer på NRK Fjernsynet 

 9. januar – TV-barnet har premiere. Serien følger en familie som venter sitt fjerde barn. Skaperne følger familien fra barnet blir født og til det fyller ett år. Serien er NRK Barne- og ungdomsavdelingens første dokudrama.
13. februar – Lørdagskveld med Erik Bye, norsk direktesendt underholdningsprogram har premiere.
20. februar – Norge er tilbake igjen i Eurovision Song Contest etter boikotten året før. 15 år gamle Hanne Krogh får sitt gjennombrudd når hun vinner Melodi Grand Prix med «Lykken er», skrevet av Arne Bendiksen. Sangen ender imidlertid nest sist i den internasjonale finalen 3. april.
9. mars – Stian med sekken, norsk musikalsk barneprogram.
28. august – Ra-ta-ta-ta-ta, en norsk musikalsk tv-serie for barn med musikkgruppen Dizzie Tunes.
4. september – Vil du være med, så heng på! norsk barneserie med Rolf Kirkvaag og Birgit Strøm. I programmet gjør marionettdukken Titten Tei sin debut.
 12. oktober – Husker du? musikalsk tv-program for eldre.
6. november – Streiftog i grenseland, tv-program om overnaturlige fenomener. Programledere er Harald Tusberg og André Bjerke.
27. november – «Talent 71» Kringkastingens amatørkonkurranse for ungdom, samsending for radio og fjernsyn. Vinneren ble Tore Magnus Pettersson, som fremførte sin egen komposisjon «Våre små søsken» til tekst av Inger Hagerup. 
24. desember – Major von Knarren, todelt miniserie.

Fødsler i Norge 

 9. februar – Trine Grung, norsk tidligere programleder
 24. mars – Eli Kari Gjengedal, norsk værmelder og programleder
 10. april – Tina B. Christensen, norsk programleder og tidligere realitydeltaker
 22. april – Hans Christian «HC» Andersen, norsk programleder
 26. mai – Stine Buer, norsk programleder
 10. juni – Solveig Kloppen, norsk journalist og programleder 
 4. juli – Thomas Giertsen, norsk komiker, skuespiller og programleder 
 26. juli – Asgeir Borgemoen, norsk programleder
 2. september – Kjetil André Aamodt, norsk programleder og tidligere alpinist
 10. oktober – Ole André Sivertsen, norsk programleder

TV-året i verden

Hendelser i verden 

 1. januar – De siste sigarettreklamene sendes på tv i USA, den siste sendes i en pause av programmet The Tonight Show Starring Johnny Carson på NBC.
 3. januar – BBC Open University starter sendinger i Storbritannia.
 12. januar – CBS sender første episode av All in the Family, med en advarsel til seerne om at programmet kan inneholde støtende innhold. I løpet av et år blir serien et av de mest populære i USA og startet en trend der situasjonskomedier nærmet seg realisme-sjangeren.
 8. februar – Fargestreiken i det britiske tv-nettverket ITV avsluttes. Konflikten skyldtes at selskapenes fotografer hadde fått et lønnstillegg da farge-TV ble innført, mens lydteknikerne ikke fikk dette tillegget. I sympati med lydteknikerne nektet så selskapenes fotografer å filme i farger.
 3. april – RTÉ lanserer farge-tv i Irland med produksjonen av Eurovision Song Contest 1971 i Dublin.
 7. juni – det britiske barne-tv-programmet Blue Peter graver ned en tidskapsel i bakken utenfor BBC Television Centre, og kapselen skal åpnes i 2000.
 8. september – USA Network starter sendinger under navnet Madison Square Garden Network.
 31. desember – Serbias andre tv-kanal RTS 2 starter sendinger under navnet TVB 2.

Premierer i verden 

 10. januar – Masterpiece på PBS (1971–)
 12. januar – All in the Family på CBS (1971–79)
 2. april – The Return of Ultraman on TBS in Japan (1971–72)
 3. april – Kamen Rider on MBS in Japan (1971–73)
 10. april – The Two Ronnies on BBC1 in the UK (1971–87)
 19. juni – Parkinson på BBC1 (1971–82, 1987–88, 1998–2004, siden på ITV fra 2004–07)
 4. juli – The Cat in the Hat på CBS (1971)
 1. august – The Sonny & Cher Comedy Hour på CBS (1971–74)
 11. september:
 Sabrina, the Teenage Witch (1971–72) og Help! It's the Hair Bear Bunch (1971–74) begge på CBS.
 The Jackson 5ive (1971–73), The Funky Phantom (1971–72) og Lidsville (1971–73), alle på ABC.
 14. september – Cannon, amerikansk kriminalserie på CBS (1971–1976)
15. september – Columbo (1971–78) delt av detektivprogrammet NBC Mystery Movie
 17. september:
McMillan & Wife på NBC (1971–77)
 O'Hara, U.S. Treasury på CBS (1971–72)
Gullguttene, britisk krim-, eventyr- og komiserie på ITV (1971–1972)
 18. september – The New Dick Van Dyke Show på CBS (1971–74)
 21. september – The Old Grey Whistle Test på BBC2 (1971–87)
 2. oktober – Soul Train, den afroamerikanske versjonen av American Bandstand (1971–2006)
 10. oktober – Herskap og tjenere på britiske ITV (1971–75, 2010–)
 25. oktober – The Electric Company, barneprogram på PBS (1971–77)

Konkurranser og priser 

25.–27. februar – Italienske Sanremo-festivalen arrangeres i Sanremo. Vinnere blir Nicola Di Bari og Nada med sangen «Il cuore è uno zingaro».
27. februar: Melodifestivalen arrangeres i TV-huset i Stockholm. Vinner blir gruppen Family Four med «Vita vidder».
3. april – Eurovision Song Contest 1971 arrangeres i Gaiety Theatre i Dublin. Norge, Sverige og Finland er tilbake i konkurransen, men vinneren blir Monaco med «Un banc, un arbre, une rue» med den franske sangeren Séverine.

Fødsler i verden

Referanser

Eksterne lenker 
 

 tv-året 1971
 tv-året 1971